Աիսա Մանդի

**Աիսա Մանդի** (, ), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Ռեալ Բետիսի և Ալժիրի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ստադ Ռեյմս
Մանդին Ստադ Ռեյմսի ակադեմիայի սան է։ Իր պրոֆեսիոնալ դեբյուտը նշեց 2009 թվականի հոկտեմբերի 13-ին՝ փոխարինման մտնելով Լուհան Կյուիզոյի դեմ խաղում։ Առաջին հանդիպումը Լիգա 2-ում անցկացրեց օգոստոսի 20-ին՝ թիմի մեկնարկային կազմում խաղադաշտ դուրս գալով Հավրի դեմ խաղում։ Իր առաջին գոլը պրոֆեսիոնալ կարիերայում խփեց 2012 թվականի հունվարի 18-ին՝ Արլ-Ավինյոնի դեմ խաղում։ 2011-12 մրցաշրջանում Մանդին անցկացրեց 27 հանդիպում՝ դառնալով 1 գոլի ու 2 գոլային փոխանցման հեղինակ և օգնելով Ռեյմսին տեղափոխվել Լիգա 1։

Առաջին հանդիպումը Լիգա 1-ում Մանդին անցկացրեց 2012 թվականի օգոստոսի 18-ին՝ թիմի մեկնարկային կազմում խաղադաշտ դուրս գալով Բաստիայի դեմ խաղում։ Ֆրանսիայի առաջնությունում իր առաջին գոլը խփեց հոկտեմբերի 27-ին՝ Տրուայի դեմ խաղում։ 2013 թվականի փետրվարի 22-ին Մանդին հեռացվեց խաղադաշտից Նիսի դեմ խաղում՝ ստանալով երկրորդ դեղին քարտը հանդիպման 68-րդ րոպեին։ Մայիսի 4-ին ալժիրցին գոլ խփեց Այաչոյի դեմ խաղում, իսկ հանդիպումն ավարտվեց 1-1 հաշվով։ 2014 թվականի փետրվարի 21-ին նա կարմիր քարտ ստացավ Մոնակոյի դեմ խաղում՝ հեռացվեց խաղադաշտից հանդիպման 84-րդ րոպեին։ Ապրիլի 5-ին Մանդին 2 ինքնագոլի հեղինակ դարձավ Պարի Սեն-Ժերմենի դեմ խաղում, և Ռեյմսը պարտվեց 3-0 հաշվով։ 2013-14 մրցաշրջանում նա անցկացրեց 36 հանդիպում՝ տալով 4 գոլային փոխանցում։

2014 թվականի օգոստոսի 30-ին Մանդին գոլի և գոլային փոխանցման հեղինակ դարձավ Լանսի դեմ խաղում։ Իր առաջին հանդիպումը Ռեյմսի ավագի թևկապով ալժիրցին անցկացրեց սեպտեմբերի 13-ին՝ Թուլուզի դեմ խաղում։ 2015 թվականի ապրիլի 18-ին նա գոլ խփեց Բաստիայի դեմ խաղում՝ օգնելով իր թիմին հաղթել 2-1 հաշվով։ 2015-16 մրցաշրջանում Մանդին դարձավ Ռեյմսի հիմնական ավագը։ 2015 թվականի դեկտեմբերի 12-ին նա կարմիր քարտ ստացավ Նիսի դեմ խաղում։ 2016 թվականի հունվարի 24-ին Մանդին գոլ խփեց Սենտ-Էտիենի դեմ հանդիպման 89-րդ րոպեին՝ փրկելով իր թիմին պարտությունից։ Փետրվարի 27-ին ալժիրցին գոլի և գոլային փոխանցման հեղինակ դարձավ Բորդոյի դեմ խաղում։ Ստադ Ռեյմսի առաջին թիմի կազմում Մանդին անցկացրեց 170 հանդիպում՝ դառնալով 14 գոլի և 11 գոլային փոխանցման հեղինակ։

### Ռեալ Բետիս
2016 թվականի հունիսի 30-ին Մանդին 5 տարվա պայմանագիր կնքեց Ռեալ Բետիսի հետ։ Իր դեբյուտը Լա Լիգայում նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Բարսելոնայի դեմ խաղում։ Իր առաջին գոլը խփեց նոյեմբերի 18-ին՝ Լաս Պալմասի դեմ խաղում։ 2017 թվականի նոյեմբերի 20-ին ալժիրցին հեռացվեց խաղադաշտից Էյբարի դեմ խաղում՝ կարմիր քարտ ստանալով հանդիպման 55-րդ րոպեին։ 2018 թվականի փետրվարի 18-ին նա գոլ խփեց Ռեալ Մադրիդի դեմ խաղում, սակայն Բետիսը պարտվեց 5-3 հաշվով։ 2017-18 մրցաշրջանում Մանդին անցկացրեց 34 հանդիպում առաջնությունում՝ դառնալով 1 գոլի հեղինակ։

Իր առաջին հանդիպումը եվրոպական առաջնություններում Մանդին անցկացրեց 2018 թվականի սեպտեմբերի 20-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Օլիմպիակոսի դեմ խաղում։ Բետիսի ավագի թևկապով ալժիրցին առաջին անգամ խաղադաշտ դուրս եկավ հոկտեմբերի 28-ին՝ Խետաֆեի դեմ խաղում։ 2019 թվականի հունվարի 30-ին նա գոլ խփեց Իսպանիայի գավաթի քառորդ եզրափակչի Էսպանյոլի դեմ պատասխան հանդիպման լրացուցիչ ժամանակում՝ օգնելով իր թիմին հաղթել 3-1 հաշվով և անցնել մյուս փուլ։ 2018-19 մրցաշրջանում Մանդին անցկացրեց 48 հանդիպում բոլոր մրցաշարերում՝ դառնալով 2 գոլի և 1 գոլային փոխանցման հեղինակ։

## Միջազգային կարիերա
Ալժիրի ազգային հավաքականում իր դեբյուտը Մանդին նշեց 2014 թվականի մարտի 5-ին՝ թիմի մեկնարկային կազմում խաղադաշտ դուրս գալով Սլովենիայի դեմ ընկերական խաղում։ Հունիսի 2-ին նա ընդգրկվեց Ալժիրի՝ աշխարհի առաջնության համար վերջնական կազմում։ Առաջնությունում Մանդին անցկացրեց 3 հանդիպում, իսկ Ալժիրը հասավ մրցաշարի 1/8 եզրափակիչ, որտեղ 2-1 հաշվով պարտվեց Գերմանիային։ 2015 թվականի ձմռանը նա մասնակցեց Աֆրիկայի ազգերի գավաթին՝ մեկնարկային կազմում խաղադաշտ դուրս գալով հավաքականի բոլոր 4 հանդիպումներում։

Իր առաջին գոլը Ալժիրի հավաքականի կազմում Մանդին խփեց 2016 թվականի մարտի 29-ին՝ Եթովպիայի դեմ խաղում։ Որպես հավաքականի ավագ առաջին անգամ խաղադաշտ դուրս եկավ 2017 թվականի հունվարի 7-ին՝ Մավրիտանիայի դեմ խաղում։ Հունվարին Մանդին մասնակցեց Աֆրիկայի ազգերի գավաթին՝ անցկացնելով 3 հանդիպում, իսկ Ալժիրը դուրս մնաց խմբային փուլից։ 2019 թվականի ամռանը նա Ալժիրի կազմում մասնակցեց Աֆրիկայի ազգերի գավաթին։ Մանդին անցկացրեց 6 հանդիպում, իսկ Ալժիրը 29 տարվա դադարից հետո հաղթեց առաջնությունը՝ եզրափակչում 1-0 հաշվով պարտության մատնելով Սենեգալին։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 4-ի դրությամբ*

### Միջազգային վիճակագրություն
*2019 թվականի սեպտեմբերի 4-ի դրությամբ*

### Միջազգային գոլեր

## Նվաճումներ
### Միջազգային
**Ալժիր**

* Աֆրիկայի ազգերի գավաթ. 2019

## Ծանոթագրություններ

## Արտաքին հղումներ
* Մանդիի պաշտոնական Ֆեյսբուքի էջը
* Մանդիի պաշտոնական Տվիտերի էջը
* Մանդիի պաշտոնական Ինստագրամի էջը
* Մանդին transfermarkt-ում
* Մանդին soccerbase.com-ում
* Մանդին WhoScored.com կայքում
* Մանդին Ռեալ Բետիսի պաշտոնական կայքում
* Մանդին Լիգա 1-ի պաշտոնական կայքում 
* Մանդին ՈՒԵՖԱ-ի պաշտոնական կայքում
* Մանդին ՖԻՖԱ-ի պաշտոնական կայքում 

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Լիլի ֆուտբոլիստներ